Yleisesti voit ryhtyä asiakkaaksi täyttämällä hakemuksen osakevälittäjän nettisivuilla. Jotkut pankit tai välittäjät voivat kuitenkin vaatia vielä käyntiä pankin konttorilla tai sopimuksen allekirjoittamista ja postittamista.
Arvo-osuustilin tai osakesäästötilin avaaminen onnistuu näin:
Vertaile osakevälittäjät sivun yläosassa ja valitse sinulle paras välittäjä
Siirry välittäjän sivuille täyttämään hakemus
Sinun täytyy tunnistautua verkkopankkitunnuksilla, tai jos valitset ulkomaisen välittäjän sinun pitää yleensä lähettää kopio passista ja joissain tapauksissa myös todiste osoitteestasi. Osoitteen todistaminen onnistuu esimerkiksi lähettämällä kopion sähkölaskusta.
Sinun pitää myös täyttää tarvittavat Know Your Customer ja muut kyselyt esimerkiksi sijoitussuunnitelmasta ja varojen alkuperästä, jotka viranomaiset vaativat välittäjiä keräämään.
Jos avaat tiliä yrityksellesi, pitää myös toimittaa yrityksen ja yrityksen omistajien tietoja sekä esimerkiksi hallituksen päätös tilin avaamisesta. Saat listan tarvittavista asiakirjoista välittäjältäsi.
Henkilöasiakkaiden tilin avaaminen ja vahvistaminen vie yleensä 15 minuutista muutamaan tuntiin. Yritysasiakkaat voivat joutua odottamaan muutamia päiviä dokumenttien tarkastamista.
Kun tili on avattu ja vahvistettu voit tehdä talletuksen tilille ja aloittaa osakkeiden ja rahastojen ostamisen.